നഗരസഭാ ചെയര്മാന്റെ നടപടികളില് പ്രതിഷേധം: സമ്ബൂര്ണ വാക്സിന് ചലഞ്ചുമായി സി.പി.എം മണ്ണാര്ക്കാട്:നഗരസഭയുടെ വാക്സിന് ചലഞ്ച് രാഷ്ട്രീയവത്കരിക്കപ്പെടുന്നുവെന്ന ആക്ഷേപവുമായി വീണ്ടും സി.പി.എം രംഗത്ത്. വാക്സിന് നല്കുന്നതില് നഗരസഭാ ചെയര്മാന് രാഷ്ട്രീയ പക്ഷപാതിത്വം കാണിക്കുന്നുവെന്നും ഏകാധിപത്യ ശൈലി അംഗീകരിക്കാനാവില്ലെന്നും ചൂണ്ടിക്കാട്ടിയാണ് മുഴുവന് ഇടത് കൗണ്സിലര്മാരുടെയും നേതൃത്വത്തില് പത്രസമ്മേളനം നടന്നത്. വാക്സിന് നല്കുന്നതില് ഇടത് കൗണ്സിലര്മാരുടെ വാര്ഡുകളിലെ ജനങ്ങളെ അവഗണിക്കുന്ന രീതിയാണ് നഗരസഭാ ചെയര്മാന് സ്വീകരിക്കുന്നതെന്നും രണ്ടാം ഘട്ട വാക്സിന് ചലഞ്ചില് ഒരു ടോക്കണ് പോലും ഇടത് കൗണ്സിലര് പ്രതിനിധീകരിക്കുന്ന വാര്ഡ് 24 പെരിമ്ബടാരിയില് നല്കാത്തത് ഉദാഹരണമാണെന്നും പാര്ലമെന്ററി പാര്ട്ടി ലീഡര് ടി.ആര്. സെബാസ്റ്റ്യന് ആരോപിച്ചു. പ്രതിഷേധ സൂചകമായി ഇന്ന് വാര്ഡ് 24 പെരിമ്ബടാരിയിലെ ഇതുവരെ വാക്സിന് ലഭിക്കാത്ത മുഴുവന് ആളുകള്ക്കും സി.പി.എം നേതൃത്വത്തില് വാക്സിന് നല്കാന് തീരുമാനിച്ചതായും ഇടത് അംഗങ്ങള് അറിയിച്ചു. വട്ടമ്ബലം മദര്കെയര് ആശുപത്രിയുമായി സഹകരിച്ചാണ് ഇത് നടപ്പാക്കുന്നത്. മറ്റു വാര്ഡുകളിലേക്കും ഇത് വ്യാപിപ്പിക്കാന് ശ്രമിക്കുമെന്നും കൗണ്സിലര്മാര് പറഞ്ഞു. സി.പി.എം ലോക്കല് സെക്രട്ടറി കെ.പി. ജയരാജ്, പാര്ലമെന്ററി പാര്ട്ടി ലീഡര് ടി.ആര്. സെബാസ്റ്റ്യന്, കൗണ്സിലര്മാരായ കെ. മന്സൂര്, ഇബ്രാഹിം, സിന്ധു ടീച്ചര്, സൗദാമിനി ഉള്പ്പെടെ മുഴുവന് കൗണ്സിലര്മാരും വാര്ത്താ സമ്മേളനത്തില് പങ്കെടുത്തു.